
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1384 

3 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Νοσοκομειακών Μονάδων για εκπαίδευ¬ 
ση ιατρών στους Υπερήχους. 1 

Συμπλήρωση και τροποποίηση της υπ’ αριθμ. Αΐβ/ 
8577/1983 (Φ.Ε.Κ. 526, τ.Β724.9.1983) Υγειονομικής 
Διάταξης, «Περί Υγειονομικού ελέγχου και αδει¬ 
ών ιδρύσεως και λειτουργίας των εγκαταστάσε¬ 
ων επιχειρήσεων υγειονομικού ενδιαφέροντος, 
καθώς και των γενικών και ειδικών όρων ιδρύ- 
σεως και λειτουργίας των εργαστηρίων και κα¬ 
ταστημάτων τροφίμων ή / και ποτών», όπως έχει 


τροποποιηθεί μεταγενέστερα. 2 

Έγκριση συμβάσεων μίσθωσης έργου στη Δημοτική 

Πινακοθήκη Δήμου Ψυχικού. 3 

Έγκριση συμβάσεων μίσθωσης έργου στο Παιδικό 

Σταθμό Δήμου Ψυχικού. 4 

Έγκριση Σύμβασης Μίσθωσης Έργου στο Κ.Ε.Π. Δή¬ 
μου Ύδρας για ένα (1) έτος. 5 

Έγκριση Σύμβασης Μίσθωσης Έργου στο Ν.Π.Δ.Δ. 
«Βρεφονηπιακός Σταθμός Δήμου Νίκαιας» ενός 

(1) έτους. 6 

Έγκριση Σύμβασης Μίσθωσης Έργου στη Δημοτική 
Επιχείρηση Πολιτισμού και Αθλητισμού Ρέντη για 

ένα (1) έτος. 7 

Έγκριση Συμβάσεων ΜίσθωσηςΈργου στο Περιβαλ¬ 
λοντικό Σύνδεσμο Δήμων Αθήνας - Πειραιά ενός 

(1) έτους. 8 

Έγκριση συμβάσεων μίσθωσης έργου στο Συμβου¬ 
λευτικό Πολυϊατρείο Δήμου Πεύκης. 9 

Τροποποίηση Οργανισμού Εσωτερικής Υπηρεσίας 
του Δήμου Δρυμαλίας Νομού Κυκλάδων. 10 


ΑΠΟΦΑΣΕΙ Σ 

Αριθμ. Υ7α/ΓΠ94595 (1) 


Αναγνώριση Νοσοκομειακών Μονάδων για εκπαίδευ¬ 
ση ιατρών στους Υπερήχους. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του π.δ. 228/2000 «Άδεια 
εκτέλεσης υπερηχογραφημάτων» (Φ.Ε.Κ. 197/Α72000). 


2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 
1 του ν. 2194/1994. 

3. Την από 14.5.2007, γνωμοδότηση της Εκτελεστικής 
Επιτροπής του ΚΕ.Σ.Υ.. 

4. Την υπ’ αριθμ. 30356/15.3.2006 (Φ.Ε.Κ. 311/Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης» Αθανάσιο Γιαννόπουλο και Γεώργιο Κωνσταντό- 
πουλο», αποφασίζουμε: 

Κυρώνουμε την υπ’ αριθμ. 1191/14.5.2007, γνωμοδότη¬ 
ση της Ε.Ε. του ΚΕ.Σ.Υ., με την οποία αναγνωρίζεται, 
ως κατάλληλο, για την εκπαίδευση των ειδικευμένων 
γιατρών στους υπερήχους: 

> το Καρδιολογικό Τμήμα του Γενικού Νοσοκομείου 
Αθηνών «ΛΑΪΚΟ». 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2007 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. ΥΙγ/Γ.Π/οικ. 94643 (2) 

Συμπλήρωση και τροποποίηση της υπ’ αριθμ. Α1β/8577/ 
1983 (Φ.Ε.Κ. 526, τ.Β724.9.1983) Υγειονομικής Διάταξης, 
«Περί Υγειονομικού ελέγχου και αδειών ιδρύσεως και 
λειτουργίας των εγκαταστάσεων επιχειρήσεων υγει¬ 
ονομικού ενδιαφέροντος, καθώς και των γενικών και 
ειδικών όρων ιδρύσεως και λειτουργίας των εργα¬ 
στηρίων και καταστημάτων τροφίμων ή / και ποτών», 
όπως έχει τροποποιηθεί μεταγενέστερα. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τον α.ν. 2520/1940 (Φ.Ε.Κ. 237/τ.Α75.9.1940), «Περί 
Υγειονομικών Διατάξεων». 

2 Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 























20214 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του π.δ. 95/2000 (Φ.Ε.Κ. 76/2000/τ.Α'), 
«Οργανισμός του Υπουργείου Υγείας και Πρόνοιας». 

4. Την υπ’ αριθμ. 30356/2006 (Φ.Ε.Κ. 311/14.3.2006/τ.Α'), 
απόφαση ανάθεσης αρμοδιοτήτων στους Υφυπουργούς 
Υγείας και Κοινωνικής Αλληλεγγύης. 

5. Το ν. 3370/2005 (Φ.Ε.Κ. 176/11.7.2005/τ.Α'), «Οργάνωση 
και λειτουργία των Υπηρεσιών Δημόσιας Υγείας και 
λοιπές Διατάξεις». 

6. Το ν. 3463/2006 (Φ.Ε.Κ. 114/8.6.2006/τ.Α'), «Κύρωση 
του Κώδικα Δήμων και Κοινοτήτων». 

7. Το ν. 3325/2005 (Φ.Ε.Κ. 68/11.3.2005/τ.Α'), «Ιδρυση και 
λειτουργία βιομηχανικών - βιοτεχνικών εγκαταστάσε¬ 
ων στα πλαίσια της αειφόρου ανάπτυξης και άλλες 
διατάξεις». 

8. Το ν. 3526/2007 (Φ.Ε.Κ. 24/2007/τ.Α'), «Παραγωγή 
και διάθεση προϊόντων αρτοποιίας και συναφείς δια¬ 
τάξεις». 

9. Τον υπ’ αριθμ. 178/2002 Κανονισμό (ΕΚ) του Ευ¬ 
ρωπαϊκού Κοινοβουλίου και του Συμβουλίου της 28 ης 
Ιανουάριου 2002 , για τον καθορισμό των γενικών αρχών 
και απαιτήσεων της νομοθεσίας για τα τρόφιμα, για την 
ίδρυση της Ευρωπαϊκής Αρχής για την Ασφάλεια των 
Τροφίμων και τον καθορισμό διαδικασιών σε θέματα 
ασφαλείας των τροφίμων. 

10. Τον υπ’ αριθμ. 852/2004 Κανονισμό (ΕΚ) του Ευ¬ 
ρωπαϊκού Κοινοβουλίου και του Συμβουλίου της 29 ης 
Απριλίου 2004 για την υγιεινή των τροφίμων (Επίσημη 
εφημερίδα της ΕΕ Ι_139 της 30 ης Απριλίου 2004) 

11. Τον υπ’ αριθμ. 853/2004 Κανονισμό (ΕΚ) του Ευρω¬ 
παϊκού Κοινοβουλίου και του Συμβουλίου της 29 ης Απρι¬ 
λίου 2004 για τον καθορισμό ειδικών κανόνων υγιεινής 
για τα τρόφιμα ζωικής προέλευσης(Επίσημη εφημερίδα 
της ΕΕ Ι_139 της 30 ης Απριλίου 2004) 

12. Τον υπ’ αριθμ. 854/2004 Κανονισμό (ΕΚ) του Ευ¬ 
ρωπαϊκού Κοινοβουλίου και του Συμβουλίου της 29 ης 
Απριλίου 2004 για τον καθορισμό ειδικών διατάξεων 
για την οργάνωση των επίσημων ελέγχων στα προϊόντα 
ζωικής προέλευσης που προορίζονται για κατανάλωση 
από τον άνθρωπο. (Επίσημη εφημερίδα της ΕΕ Ι_139 της 
30 ης Απριλίου 2004) 

13. Τον υπ’ αριθμ. 882/2004 Κανονισμό (ΕΚ) του Ευ¬ 
ρωπαϊκού Κοινοβουλίου και του Συμβουλίου της 29 ης 
Απριλίου 2004 για την διενέργεια επίσημων ελέγχων 
της συμμόρφωσης προς την νομοθεσία περί ζωοτρο¬ 
φών και τροφίμων και προς τους κανόνες για την καλή 
διαβίωση των ζώων. 

14. Τις διατάξεις της υπ’ αριθμ. Υ.Δ. Α1 β/8577/1983 (Φ.Ε.Κ. 
526/24.9.1983/τ.Βή «Περί υγειονομικού ελέγχου και αδειών 
ιδρύσεως και λειτουργίας των εγκαταστάσεων επιχειρή¬ 
σεων υγειονομικού ενδιαφέροντος καθώς και των γενι¬ 
κών και ειδικών όρων ιδρύσεως και λειτουργίας των ερ¬ 
γαστηρίων και καταστημάτων τροφίμων ή και ποτών». 

15. Την ανάγκη προσαρμογής της αναφερόμενης Υγει¬ 
ονομικής Διάταξης με τα νέα δεδομένα. 

16. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Συμπληρώσεις και τροποποιήσεις της υπ’ αριθμ. Αΐβ/ 
8577/1983 (Φ.Ε.Κ. 526/24.9.1983/τ.Β') Υγειονομικής Διά¬ 
ταξης. 

1. Από το πρώτο εδάφιο της παραγ. 5, του άρθρου 6 
της αναφερομένης Υ.Δ. διαγράφεται η φράση «ή μετα¬ 
βίβαση» και συμπληρώνεται στο τέλος του ως εξής: 


«Για την μεταβίβαση καταστήματος ή εργαστηρίου 
ή εργοστασίου υγειονομικού ενδιαφέροντος σε άλλο 
πρόσωπο, φυσικό ή νομικό, η αντικατάσταση της άδειας 
ίδρυσης και λειτουργίας τούτου γίνεται από την εκά- 
στοτε αδειοδοτούσα αρχή σύμφωνα με την ισχύουσα 
νομοθεσία.» 

2. Η παράγ. 1 του άρθρου 8 της αναφερομένης Υ.Δ. 
αντικαθίσταται ως εξής: 

«Η εκάστοτε αδειοδοτούσα αρχή διαβιβάζει στην 
αρμόδια υγειονομική υπηρεσία την αίτηση του ενδι¬ 
αφερομένου, για την χορήγηση της άδειας ίδρυσης 
και λειτουργίας του καταστήματος ή εργαστηρίου ή 
εργοστασίου του, στην οποία επισυνάπτονται η προέ¬ 
γκριση τούτου (όπου προβλέπεται) καθώς και τα τρία 
(3) προβλεπόμενα σχεδιαγράμματα (κάτοψης - τομής), 
στα οποία θα αναγράφεται από την αδειοδοτούσα αρχή 
ότι: “το παρόν σχεδιάγραμμα συνοδεύει το υπ’ αριθμόν 
....έγγραφό μας (διαβιβαστικό)”.». 

3. Στο τέλος του άρθρου 14 της αναφερομένης Υ.Δ. 
προστίθεται παράγραφος 12, ως εξής: 

«12. Στο εξής όλοι οι εργαζόμενοι γενικά στις επιχει¬ 
ρήσεις τροφίμων ή και ποτών ως χειριστές τροφίμων ή 
και ποτών με οποιοδήποτε τρόπο, οφείλουν να προσαρ¬ 
μόζονται σε θέματα εκπαίδευσης και ειδίκευσής τους 
σύμφωνα με την ισχύουσα νομοθεσία.» 

4. Στην παράγραφο 3, του άρθρου 25 της αναφερο¬ 
μένης Υ.Δ. προστίθεται εδάφιο ε, ως εξής: 

«ε. Καθίσταται υποχρεωτική η ύπαρξη αποχωρητηρίων 
για άτομα με ειδικές ανάγκες καθώς και η πρόβλεψη 
άλλων διευκολύνσεων για τα άτομα αυτά, οι οποίες πε- 
ριγράφονται στην ισχύουσα πολεοδομική νομοθεσία και 
ιδιαίτερα στις προδιαγραφές του Υ.ΠΕ.ΧΩ.Δ.Ε., “Οδηγίες 
σχεδιασμού - σχεδιάζοντας για όλους” σε όλα τα νέα 
καταστήματα συνάθροισης κοινού που έχουν εμβαδόν 
εκατό 100 τ.μ. και πλέον καθώς και η προσαρμογή των 
ήδη λειτουργούντων.». 

5. Το πρώτο εδάφιο της παραγ. 5 του άρθρου 25 της 
αναφερομένης Υ.Δ. αντικαθίσταται, ως εξής: 

«Τα αποχωρητήρια και οι προθάλαμοι τους θα είναι 
μόνιμης κατασκευής (με τοίχους από τούβλα, πέτρες, 
γυψοσανίδες, ή άλλα παρόμοια υλικά).». 

6. Από το δεύτερο εδάφιο της παραγράφου 5, του 
άρθρου 25 της αναφερόμενης Υ.Δ. διαγράφεται η φράση 

από «ή πλάκες αμιαντοτσιμέντου.» μέχρι και «.(π.χ. 

σπατουλάρισμα και χρωματισμός , κάλυψη με αδιάβροχη 
ταπετσαρία κ.λπ.)». 

7. Το έκτο εδάφιο της παραγράφου 5, του άρθρου 25 
της αναφερομένης Υ.Δ. συμπληρώνεται ως εξής: 

Μετά τη φράση «Οι εσωτερικές επιφάνειες των τοίχων 
.με πλακίδια εφυαλωμένης πορσελάνης ή με στιλβωμέ¬ 
νο μάρμαρο» με τη φράση «ή άλλο κατάλληλο υλικό». 

8. Στην παράγραφο. 5, του άρθρου 25 της αναφερο¬ 
μένης Υ.Δ., προστίθεται τελευταίο κατά σειρά εδάφιο, 
ως εξής: 

«Στα καταστήματα συνάθροισης κοινού συνιστάται 
κατά προτίμηση η χρήση ποδοκίνητης βαλβίδας ή φω¬ 
τοκύτταρου για την παροχή νερού τόσο στο νιπτήρα 
όσο και στην λεκάνη.». 

9. Το άρθρο 34 της αναφερομένης Υ.Δ. συμπληρώνεται 
ως εξής: 

«Κατ’ εξαίρεση επιτρέπεται η είσοδος σκύλων, οδηγών 
τυφλών ατόμων, και γενικότερα σκύλων, που συντρο¬ 
φεύουν άτομα με ειδικές ανάγκες, σε αίθουσες πελατών 
των καταστημάτων τροφίμων ή ποτών εφόσον τα εν 

λόγω ζώα πληρούν τους όρους και τις προϋποθέσεις 
που διασφαλίζουν την Δημόσια υγεία και την ασφά¬ 
λεια των θαμώνων και εφόσον υπάρχουν απαραίτητα 
αποδεικτικά στοιχεία τόσο για το άτομο χρήστη όσο 
και για το ζώο.». 

10. Το προτελευταίο εδάφιο «Αν κατάστημα.κλει¬ 

στή αίθουσα καθισμάτων» της παραγράφου 4 α(1), του 
άρθρου 37 της αναφερομένης Υ.Δ., αντικαθίσταται ως 
εξής: 

«Αν κατάστημα διαθέτει στεγασμένη αίθουσα και συγ¬ 
χρόνως χρησιμοποιεί και υπαίθριο χώρο για ανάπτυξη 
καθισμάτων, τότε η δυναμικότητά του θα υπολογίζεται 
από το σύνολο του εμβαδού της αίθουσας και του υπαί¬ 
θριου χώρου διαιρούμενο δια 1,40 τ.μ.». 

11. Προστίθεται τελευταίο εδάφιο στην παράγραφο 4 
α(1), του άρθρου 37 της αναφερομένης Υ.Δ., ως εξής: 

«Μπορεί να επιτραπεί η ανάπτυξη καθισμάτων σε 
υπαίθριους χώρους (πλατείες, πεζόδρομοι, πρασιές ή 
σε ισόγειες αίθουσες συνάθροισης κοινού κ.λπ.) που 
πρόσκεινται στα ήδη λειτουργούντα καταστήματα με 
πρόσθετη πράξη προσδιορισμού καθισμάτων που εκ- 
δίδεται από την αδειοδοτούσα αρχή μετά από τη σύμ¬ 
φωνη γνώνη της Υγειονομικής Υπηρεσίας.». 

12. Ο τίτλος του άρθρου 38 της αναφερομένης Υ.Δ., 
αντικαθίσταται ως εξής: 

«Καταστήματα στα οποία παρασκευάζονται ή / και 
προσφέρονται σε καθισμένους ή / και περαστικούς πε¬ 
λάτες φαγητά με τη συνοδεία ή μη ποτών ή / και γίνεται 
διανομή αυτών κατ’ οίκον.». 

13. Το πρώτο εδάφιο της παραγράφου 1, του άρθρου 
38 της αναφερομένης Υ.Δ., αντικαθίσταται ως εξής: 

«Οι διατάξεις του παρόντος άρθρου εφαρμόζονται στα 
καταστήματα στα οποία κατασκευάζονται και προσφέρο- 
νται σε καθισμένους ή / και περαστικούς πελάτες κάθε 
είδους φαγητά με συνοδεία ή μη ποτών κυρίως οινοπνευ¬ 
ματωδών ή / και γίνεται διανομή αυτών κατ’ οίκον.». 

14. Στο τέλος της παραγράφου 1, του άρθρου 38 της 
αναφερομένης Υ.Δ., προστίθενται τρία τελευταία εδά¬ 
φια ως εξής: 

«Η μεταφορά των φαγητών για την διανομή κατ’ οίκον 
θα γίνεται με ισοθερμικά δοχεία σε περιέκτες από κα¬ 
τάλληλο και υγειονομικώς αποδεκτό υλικό και σε χρόνο 
που δεν θα υπερβαίνει τα 30 λεπτά της ώρας.». 

«Ως προς το εμβαδόν και τη συγκρότησή τους τα 
καταστήματα που προορίζονται για αποκλειστική δια¬ 
νομή φαγητών κατ’ οίκον θα πληρούν τους όρους που 
προβλέπονται για τα αντίστοιχα καταστήματα με τη 
μικρότερη δυναμικότητα.». 

«Η ήδη υπάρχουσα άδεια λειτουργίας των καταστημά¬ 
των στα οποία παρασκευάζονται κάθε είδους φαγητά 
για αποκλειστική διανομή τους κατ’ οίκον, μπορεί να 
αντικατασταθεί με άλλη, χωρίς υποχρεωτική ανάπτυξη 
καθισμάτων και χωρίς περαιτέρω διαδικασία, από την 
αδειοδοτούσα αρχή, κατόπιν αιτήσεως του ενδιαφε¬ 
ρομένου.». 

15. Το προτελευταίο εδάφιο «Αν κατάστημα .κλει¬ 

στή αίθουσα καθισμάτων» της παραγράφου 3 α(1), του 
άρθρου 38 της αναφερομένης Υ.Δ., αντικαθίσταται ως 
εξής: 

«Αν κατάστημα διαθέτει στεγασμένη αίθουσα και συγ¬ 
χρόνως χρησιμοποιεί και υπαίθριο χώρο για ανάπτυξη 
καθισμάτων, τότε η δυναμικότητά του θα υπολογίζεται 
από το σύνολο του εμβαδού της αίθουσας και του υπαί¬ 
θριου χώρου διαιρούμενο δια 1,40 τ.μ.». 


16. Προστίθεται τελευταίο εδάφιο στην παράγραφο 3 
α(1), του άρθρου 38 της αναφερομένης Υ.Δ., ως εξής: 

«Μπορεί να επιτραπεί η ανάπτυξη καθισμάτων σε 
υπαίθριους χώρους (πλατείες, πεζόδρομοι, πρασιές ή 
σε ισόγειες αίθουσες συνάθροισης κοινού κ.λπ.) που 
πρόσκεινται στα ήδη λειτουργούντα καταστήματα με 
πρόσθετη πράξη προσδιορισμού καθισμάτων που εκ- 
δίδεται από την αδειοδοτούσα αρχή μετά από τη σύμ¬ 
φωνη της Υγειονομικής Υπηρεσίας.». 

17. Το τρίτο από το τέλος εδάφιο «Αν κατάστημα 

.κλειστή αίθουσα καθισμάτων» της παραγράφου 4 α(1), 

του άρθρου 39 της αναφερομένης Υ.Δ., αντικαθίσταται 
ως εξής: 

«Αν κατάστημα διαθέτει στεγασμένη αίθουσα και συγ¬ 
χρόνως χρησιμοποιεί και υπαίθριο χώρο για ανάπτυξη 
καθισμάτων, τότε η δυναμικότητά του θα υπολογίζεται 
από το σύνολο του εμβαδού της αίθουσας και του υπαί¬ 
θριου χώρου διαιρούμενο δια 1,40 τ.μ.». 

18. Προστίθεται τελευταίο εδάφιο στην παράγραφο 4 
α(1), του άρθρου 39 της αναφερομένης Υ.Δ., ως εξής: 

«Μπορεί να επιτραπεί η ανάπτυξη καθισμάτων σε 
υπαίθριους χώρους (πλατείες, πεζόδρομοι, πρασιές ή 
σε ισόγειες αίθουσες συνάθροισης κοινού κ.λπ.) που 
πρόσκεινται στα ήδη λειτουργούντα καταστήματα με 
πρόσθετη πράξη προσδιορισμού καθισμάτων που εκ- 
δίδεται από την αδειοδοτούσα αρχή μετά από τη σύμ¬ 
φωνη γνώμη της Υγειονομικής Υπηρεσίας.». 

19. Η υποπαράγραφος ε, της παραγράφου 3, του άρ¬ 
θρου 42 της αναφερομένης Υ.Δ., συμπληρώνεται ως 
εξής: 

«Επίσης επιτρέπεται η έψηση προϊόντων ζύμης στα 
κυλικεία(μεγάρων, σχολείων κ.λπ.) όταν υπάρχει ο ανά¬ 
λογος εξοπλισμός αποθήκευσης, έψησης αυτών και ανά¬ 
λογη επάρκεια χώρου (τουλάχιστον 6 τ.μ. επιπλέον) που 
θα επιτρέπει ορθούς χειρισμούς σύμφωνα με τις διατά¬ 
ξεις της κείμενης Νομοθεσίας και με την προϋπόθεση 
ότι τα προϊόντα ζύμης θα προέρχονται από νομίμως 
λειτουργούντα εργαστήρια.». 

20. Στην παράγραφο 3, του άρθρου 42 της αναφερο¬ 
μένης Υ.Δ., προστίθεται τελευταίο εδάφιο ως εξής: 

«Επιτρέπεται στα καταστήματα αναψυκτήρια χωρίς 
καθίσματα και στα αναψυκτήρια περίπτερα του παρό¬ 
ντος άρθρου η πώληση παστεριωμένου γάλακτος καθώς 
και προϊόντων γαλακτοβιομηχανίας κάθε μορφής πλην 
των τυροκομικών.». 

21. Στην υποπαράγραφο α, της παραγράφου 2, του άρ¬ 
θρου 43 της αναφερομένης Υ.Δ., διαγράφεται η φράση 
στη σειρά της τέταρτης παύλας «Γάλα χύμα, παρα¬ 
δοσιακή γιαούρτη.» 

και προστίθενται τα ακόλουθα στο τέλος της ίδιας 
υποπαραγράφου: 

«Επιτρέπεται επίσης, η πώληση τσιγάρων και καπνο- 
βιομηχανικών προϊόντων από τα παντοπωλεία του πα¬ 
ρόντος άρθρου, εφόσον δεν απαγορεύεται από άλλες 
διατάξεις.». 

22. Στην υποπαράγραφο ιγ της παραγράφου 2, του 
άρθρου 43 της αναφερομένης Υ.Δ., προστίθεται τελευ¬ 
ταίο εδάφιο ως εξής: 

«Επίσης επιτρέπεται και η πώληση τσιγάρων και κα- 
πνοβιομηχανικών προϊόντων εφόσον δεν απαγορεύεται 
από άλλες Διατάξεις.». 

23. Στην παράγραφο 2, του άρθρου 43 της αναφερο¬ 
μένης Υ.Δ., προστίθεται υποπαράγραφος ιστ ως εξής: 

«ιστ. Πρατήριο ετοίμων φαγητών είναι το κατάστημα 
το οποίο διαθέτει σε περαστικούς πελάτες έτοιμα φα- 

γητά ζεστά ή κρύα τα οποία προέρχονται από νομίμως 
λειτουργούντα εργαστήρια γεγονός που θα αποδεικνύ- 
εται από τα τιμολόγια αγοράς. 

Τα καταστήματα αυτά θα διαθέτουν τη συγκρότηση 
και τον εξοπλισμό των καταστημάτων που προβλέπο- 
νται από τους κανόνες ορθής υγιεινής πρακτικής για την 
παραλαβή, αποθήκευση συντήρηση και διακίνηση των 
φαγητών (ψυγεία, θερμοθάλαμοι, προθήκες, κ.λπ.). 

Επίσης θα διαθέτουν τουλάχιστον νεροχύτη με παρο¬ 
χή ζεστού και κρύου νερού για το πλύσιμο των σκευών 
και εργαλείων καθώς και μονό νεροχύτη για το πλύσιμο 
των χεριών του προσωπικού. 

Κατά τα λοιπά θα τηρούνται οι όροι και προϋποθέσεις 
των καταστημάτων του παρόντος άρθρου.». 

24. Στην παράγραφο 3, του άρθρου 47 της αναφερο- 
μένης Υ.Δ., προστίθεται δεύτερο εδάφιο ως εξής: 

«Στα καταστήματα ψιλικών είναι δυνατόν να πωλού- 
νται και παστεριωμένο γάλα και γιαούρτη σε τυποποι¬ 
ημένες μορφές καθώς και μικρές ποσότητες τροφίμων 
σε τυποποιημένη μορφή, η συντήρηση των οποίων δεν 
απαιτεί ψύξη, με την προϋπόθεση ότι θα υπάρχει επαρ¬ 
κής χώρος στο κατάστημα για το σκοπό αυτό.». 

25. Αντικαθίσταται ο τίτλος του άρθρου 48 της ανα- 
φερομένης Υ.Δ., ως εξής: 

«Μηχανές ή συστήματα αυτόματης διάθεσης τροφί¬ 
μων.». 

26. Στην παράγραφο 3, του άρθρου 48 της αναφερομέ- 
νης Υ.Δ., διαγράφονται τα δύο εδάφια « Αν το μηχάνημα 

έχει εισαχθεί.Υπηρεσίας της αρχής αυτής.» και «Αν 

το μηχάνημα είναι εγχώριας κατασκευής .προς τις 

προδιαγραφές αυτές.» και αντικαθίστανται με τα εξής: 

«1. Δήλωση συμμόρφωσης Ε.Κ, (Ο.Ε) από πιστοποιημένη 
εταιρεία. 

2. Βεβαίωση πιστοποίησης του αρμόδιου φορέα της 
χώρας προέλευσης για το συγκεκριμένο μηχάνημα ή της 
εταιρείας κατασκευής του εν λόγω μηχανήματος. 

3. Βεβαίωση των κατασκευαστών για την πιστότητα 
των μηχανών ως προς τις βασικές απαιτήσεις για την 
προσφορά τροφίμων. 

Από τα παραπάνω έγγραφα θα πρέπει να προκύπτει 
ότι το μηχάνημα ανταποκρίνεται σε όλες τις βασικές 
απαιτήσεις υγιεινής και ασφάλειας των Κανονισμών της 
Ευρωπαϊκής Ένωσης.». 

Αρθρο 2 

Για την ασφάλεια των τροφίμων που διατίθενται από 
τα καταστήματα ή εργαστήρια ή εργοστάσια τροφίμων 
ή και ποτών εφαρμόζονται πέραν των Υγειονομικών Δι¬ 
ατάξεων και οι άλλες διατάξεις της ισχύουσας Εθνικής 
και Κοινοτικής νομοθεσίας. 

Άρθρο 3 

- Από τις διατάξεις της Υγειονομικής αυτής Διάταξης 
δεν προκαλείται δαπάνη σε βάρος του Δημοσίου. 

- Η παρούσα διάταξη αρχίζει να ισχύει δεκαπέντε (15) 
μέρες από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 


Αριθμ. οικ. 29098 (3) 

Έγκριση συμβάσεων μίσθωσης έργου στη Δημοτική 
Πινακοθήκη Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 9136/2007 εισηγητική μας έκθεση. 

5. Το υπ’ αριθμ. 36068/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/222/ 
9285/9286/1056 0/1.6.2007 απόφαση της επιτροπής του 
άρθρου 2 παρ.1 της υπ’ αριθμ. ΠΥΣ 33/2006 και την υπ’ 
αριθμ. 31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (1) άτομο, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 11/2007 
απόφαση του Δ.Σ. της Πινακοθήκης Δήμου Ψυχικού και 
υπό την απαραίτητη προϋπόθεση τήρησης των διατά¬ 
ξεων του αρ.6 του ν.2527/1997 ως εξής: 

1 σύμβουλος Οργάνωσης, Επικοινωνίας και Δημοσίων 
Σχέσεων. 

Αντικείμενο: Αξιολόγηση νέων έργων για εμπλουτισμό 
της μόνιμης συλλογής, 

Επιλογή καλλιτεχνών που προτίθενται να εκθέσουν 
στους χώρους της Πινακοθήκης, Διοργάνωση - επιμέ¬ 
λεια περιοδικών εκθέσεων, 

Συνεργασία με άλλους πολιτιστικούς φορείς ή ιστο¬ 
ρικούς τέχνης για συνδιοργάνωση καλλιτεχνικών εκθέ¬ 
σεων και δράσεων, 

Επιλογή για τη διοργάνωση παράλληλων πολιτιστικών 
δράσεων, (λογοτεχνικών, μουσικών, κλπ.) 

Σχεδίασμά των εκπαιδευτικών προγραμμάτων, για 
παιδιά και ενήλικες, 

Οργάνωση εικαστικής βιβλιοθήκης 

Οργάνωση επιστημονικών συναντήσεων (ημερίδων, 
διημερίδων κ.λπ.) 

Συνεργασία με γραφίστες - διαφημιστές για τη σωστή 
προβολή του χώρου (έντυπα, προσκλήσεις, ιστοσελίδα 
κ.λπ.) 

Οργάνωση για παρουσίαση μαθημάτων ιστορίας της 
τέχνης, ιδιαίτερα των εικαστικών τεχνών, 

Ξενάγηση κατά την επίσκεψη μαθητών των σχολεί¬ 
ων 

Το συνολικό ύψος της αμοιβής ορίζεται σε 12.000,00 € 
και θα βαρύνει τον ΚΑ 00/6117 «Λοιπές αμοιβές - εκτε- 
λούντων ειδικές υπηρεσίες». 

Ο τόπος εκτέλεσης ορίζεται η Δημοτική Πινακοθήκη 
Ψυχικού και δεν συνδέεται με το ωράριο υπηρεσίας. 

Η εκτέλεση και παράδοση του έργου ολική ή τμηματι¬ 
κή βεβαιώνεται από την Πρόεδρο του Δ.Σ. της Δημοτικής 

Πινακοθήκης και δεν ανάγεται στον κύκλο των συνήθων 
καθηκόντων των υπαλλήλων του Δήμου. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 29096 (4) 

Έγκριση συμβάσεων μίσθωσης έργου στο Παιδικό 
Σταθμό Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 9136/2007 εισηγητική μας έκθεση. 

5. Το υπ’ αριθμ. 36068/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/222/ 
9285/9286/10560/1.6.2007 απόφαση της επιτροπής του 
άρθρου 2 παρ.1 της υπ’ αριθμ. ΠΥΣ 33/2006 και την υπ’ 
αριθμ. 31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (2) άτομα διαφόρων ειδικοτήτων, για το χρονικό δι¬ 
άστημα ενός έτους, σύμφωνα με όσα διαλαμβάνονται 
στην υπ’ αριθμ. 6/2007 απόφαση του Δ.Σ. του Π.Σ. Δήμου 
Ψυχικού και υπό την απαραίτητη προϋπόθεση τήρησης 
των διατάξεων του αρ.6 του ν. 2527/1997 ως εξής: 

1. Ενός (1) γιατρού με ειδικότητα παιδιάτρου 

Αντικείμενο απασχόλησης είναι: Παρακολούθηση των 
παιδιών του Δημοτικού Παιδικού Σταθμού Ψυχικού σε 
ώρες που η ίδια θα καθορίζει και θα ενημερώνει τους 
γονείς. 

Το χρονικό διάστημα για την εκτέλεση του έργου 
ορίζεται σε δώδεκα (12) μήνες. Το συνολικό ποσό της 
αμοιβής ορίζεται σε 3.000,00 € από το οποίο ποσό ένα 
μέρος θα βαρύνει τον ΚΑ 00.6117.0001 του προϋπολο¬ 
γισμού έτους 2007 και το υπόλοιπο ποσό θα συμπερι- 
ληφθεί στον προϋπολογισμό του έτους 2008 σε κωδικό 
αριθμό αποπληρωμής αμοιβής παιδιάτρου δεδομένου 
ότι η σύμβαση είναι ετήσια. 


Ως τόπος εκτέλεσης της σύμβασης ορίζεται ο Δημοτι¬ 
κός Παιδικός Σταθμός Ψυχικού. Η παράδοση του έργου 
ολική ή τμηματική θα βεβαιώνεται από την Πρόεδρο του 
Δημοτικού Παιδικού Σταθμού Ψυχικού και ότι το έργο 
δεν ανάγεται στον κύκλο των συνήθων καθηκόντων 
του Δημοτικού Παιδικού Σταθμού και δεν μπορεί να 
εκτελεστεί από το ήδη υπάρχον προσωπικό. 

2. Ενός (1) δασκάλου μουσικοκινητικής αγωγής: 

Αντικείμενο απασχόλησης είναι: Δραστηριότητες μου- 
σικοκινητικής αγωγής όπως: θέατρο - χορός - μουσική - 
κίνηση και συμμετοχή σε γιορτές. 

Το χρονικό διάστημα για την εκτέλεση του έργου 
ορίζεται σε δώδεκα (12) μήνες. Το συνολικό ποσό της 
αμοιβής ορίζεται σε 5.500,00 € από το οποίο ποσό ένα 
μέρος θα βαρύνει τον ΚΑ 00.6117.0002 του προϋπολο¬ 
γισμού έτους 2007 και το υπόλοιπο ποσό θα συμπερι- 
ληφθεί στον προϋπολογισμό του έτους 2008 σε κωδικό 
αριθμό αποπληρωμής αμοιβής παιδιάτρου δεδομένου 
ότι η σύμβαση είναι ετήσια. 

Η παράδοση του έργου ολική ή τμηματική θα βε¬ 
βαιώνεται από την Πρόεδρο του Δημοτικού Παιδικού 
Σταθμού Ψυχικού και ότι το έργο δεν ανάγεται στον 
κύκλο των συνήθων καθηκόντων του Δημοτικού Παιδι¬ 
κού Σταθμού και δεν μπορεί να εκτελεστεί από το ήδη 
υπάρχον προσωπικό. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/8544 (5) 

Έγκριση Σύμβασης Μίσθωσης Έργου στο Κ.Ε.Π. Δήμου 
Ύδρας για ένα (1) έτος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου 

3. Τις διατάξεις της παρ. 1 του άρθρου 15 του 
ν. 3260/2004 (Φ.Ε.Κ. 151/Α/2004) σύμφωνα με τις οποίες 
για τις ανάγκες λειτουργίας των Κ.Ε.Π. επιτρέπεται η 
απασχόληση φυσικών προσώπων με συμβάσεις μίσθω¬ 
σης έργου για τις οποίες ισχύουν οι κείμενες διατάξεις, 
χωρίς να απαιτούνται οι προϋποθέσεις της υπ’ αριθμ. 
Π.Υ.Σ. 55/1998. 

4. Την υπ’ αριθμ. Φ7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α.. 

5. Το ΔΟΛΚΕΠ/Φ4/203/15093/13.6.2007 έγγραφο του 
ΥΠ.ΕΣ.Δ.Δ.Α. σύμφωνα με το οποίο κατανεμήθηκαν δια¬ 
κόσιες εξήντα εννέα (269) θέσεις συμβάσεων μίσθωσης 

έργου διάρκειας έως έξι (6) μήνες στα Κ.Ε.Π. των ΟΤ.Α. 
α' και β' βαθμού της χώρας στα οποία οι συμβάσεις 
μίσθωσης έργου λήγουν κατά το χρονικό διάστημα από 
1.7.2007 έως 31.7.2007, αποφασίζουμε: 

Εγκρίνουμε την πρόσληψη δύο (2) ατόμων με σύμ¬ 
βαση μίσθωσης έργου διάρκειας έως έξι (6) μήνες για 
τη στελέχωση του Κέντρου Εξυπηρέτησης του Πολίτη 
Δήμου Ύδρας. 

Οι συμβάσεις λήγουν αυτοδίκαια από τη χρονική στιγ¬ 
μή που θα στελεχωθεί το Κ.Ε.Π. με μόνιμο προσωπικό. 

Σε περίπτωση αποχώρησης, λήξης, παραίτησης, δια¬ 
κοπής κ.λπ. της σύμβασης μίσθωσης έργου ,δε θα συνά- 
πτεται νέα σύμβαση με νέο άτομο, χωρίς την προηγού¬ 
μενη έγκριση της ΟΔΕ/ΚΕΠ/ΥΠ.ΕΣ.Δ.Δ.Α.. Σε διαφορετική 
περίπτωση το ΥΠ.ΕΣ.Δ.Δ.Α. δεν θα κάνει δεκτή την νέα 
σύμβαση αλλά και δεν θα την χρηματοδοτήσει. 

Ως τόπος εκτέλεσης των έργων ορίζεται ο Δήμος 
Ύδρας. 

Η αμοιβή ορίζεται σε 6.000,00 € το εξάμηνο για την 
κάθε σύμβαση και χρηματοδοτείται από τον «Τακτικό 
Προϋπολογισμό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/8573 τ.τ. (6) 

Έγκριση Σύμβασης Μίσθωσης Έργου στο Ν.Π.Δ.Δ. 
«Βρεφονηπιακός Σταθμός Δήμου Νίκαιας» ενός (1) 
έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση της περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την υπ’ αριθμ. 07/ΔΤΑ/4731/19.4.2007 εισηγητική μας 
έκθεση. 

4. Το υπ’ αριθμ. οικ.35190/22.6.2007 έγγραφο του ΥΠ.ΕΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
ΦΈΓΚΡ. 1/295/12641/14.6.2007 απόφαση της Επιτροπής 
του άρθρου 2 παρ.1 της υπ’ αριθμ. ΠΥΣ 33/2006 έγκρισης 
συμβάσεων μίσθωσης έργου για τους πρωτοβάθμιους 
Ο.Τ.Α. της Περιφέρειάς μας, για ένα (1) έτος. 

5. Την βεβαίωση του Νομικού Συμβούλου Μαυρομάτη, 
αποφασίζουμε: 

Εγκρίνουμε να προσλάβει το Ν.Π.Δ.Δ. «Βρεφονηπιακός 
Σταθμός Δήμου Νίκαιας με σύμβαση μίσθωσης έργου 
τους εξής: 

Δέκα (10) ΔΕ Βοηθούς Βρεφοκόμους με αντικείμενο 
την εκπαίδευση και η ημερήσια φροντίδα βρεφών - 
νηπίων με σκοπό την ολόπλευρη ανάπτυξή τους, την 
κοινωνικοποίησή τους και την απόκτηση δεξιοτήτων 
που θα συνδράμουν στην αυτονομία και ανεξαρτησία 
των παιδιών. 

Τρεις (3) καθαρίστριες. 

Έναν (1) οδηγό για την μεταφορά βρεφών και νηπίων. 

Πέντε (5) ΤΕ Βρεφονηπιοκόμους με αντικείμενο την 
εκπαίδευση και την ημερήσια φροντίδα βρεφών - νη¬ 


πίων με σκοπό την ολόπλευρη ανάπτυξή τους, την κοι¬ 
νωνικοποίησή τους και την απόκτηση δεξιοτήτων που 
θα συνδράμουν στην αυτονομία και ανεξαρτησία των 
παιδιών. 

Δύο (2) φύλακες για την φύλαξη του κτιρίου προκειμέ- 
νου να διασφαλίζεται ή ασφάλεια των φιλοξενούμενων 
βρεφών νηπίων. 

σύνολο (21) άτομα με σύμβαση μίσθωσης έργου ενός 
έτους όπως αναφέρονται στο σκεπτικό της υπ’ αριθμ. 
9/2007 απόφασης του Διοικητικού Συμβουλίου του 
Ν.Π.Δ.Δ. «Βρεφονηπιακός Σταθμός Δήμου Νίκαιας». Τα 
ανωτέρω έργα δεν ανάγονται στον κύκλο των συνήθων 
καθηκόντων των υπαλλήλων του οικείου φορέα. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2007 του Ν.Π.Δ.Δ. «Βρεφονηπιακός Σταθμός Δήμου 
Νίκαιας» και σε κωδικό με ύψος πίστωσης 280.000,00 €. 
Τα ανωτέρω έργα δεν ανάγονται στον κύκλο των συνή¬ 
θων καθηκόντων των υπαλλήλου του οικείου φορέα. 

Σημειώνουμε ότι, σε περίπτωση που οι ανωτέρω ανά¬ 
γκες έχουν καλυφθεί σε προσωπικό είτε με μετάτα¬ 
ξη είτε με πρόσληψη μόνιμου, πρέπει, να ενημερωθεί 
απευθείας το ΥΠ.ΕΣ.Δ.Δ.Α. τη Δ/νση Οργ. και Λειτ. Ο.Τ.Α. 
εντός πέντε (5) ημερών από τη λήψη της κοινοποίη¬ 
σης της προβλεπόμενης από το άρθρο 6 παρ. 6 του 
ν. 2527/1997 απόφασης του ΥΠ.ΕΣ.Δ.Δ.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/8524 (7) 

Έγκριση Σύμβασης ΜίσθωσηςΈργου στη Δημοτική Επι¬ 
χείρηση Πολιτισμού και Αθλητισμού Ρέντη για ένα 
(1) έτος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του ν. 2190/1994 όπως τροποποιήθηκαν 
και συμπληρώθηκαν με τις όμοιες του ν. 2527/1997, του 
ν. 2738/1999 και του ν. 3051/2002. 

3. Τις υπ ’αριθμ. 2447/15.1.2003 και οικ. 14196/4.4.2003 
εγκυκλίους του ΥΠ.ΕΣ.Δ.Α.Α.. 

4. Την υπ’ αριθμ. 6343/2004/19.1.2006 απόφαση ένταξης 
της πράξης με τίτλο: [Επιχορήγηση της Δημοτικής Επι¬ 
χείρησης για την λειτουργία της ΔΟΜΗΣ ΚΔΑΠ (Δήμου 
Αγ. Ιωάννη Ρέντη). 

5. Την υπ’ αριθμ. 1Δ/2007 απόφαση του Διοικητικού 
Συμβουλίου της Δημοτικής Επιχείρησης Πολιτισμού και 
Αθλητισμού Ρέντη που μας υποβλήθηκε με το υπ’ αριθμ. 
172/28.6.2007 έγγραφο της Δημοτικής Επιχείρησης με 
την οποία αιτείται την πρόσληψη (1) ενός/μιας ψυχολό¬ 
γου με σύμβαση μίσθωσης έργου διάρκειας ενός έτους 
από 1.7.2007 έως 1.7.2008 με αντίστοιχη λήξη του φυσι¬ 
κού και οικονομικού αντικειμένου την 31.12.2008. 

Η δαπάνη μισθοδοσίας τους θα καλυφθεί από τον 
προϋπολογισμό του προγράμματος χρηματοδότηση του 
οποίου γίνεται κατά 75% από το ΕΚΤ και κατά 25% 

από Κρατική Συμμετοχή. Επειδή οι ανωτέρω αποφάσεις 
πληρούν τις προϋποθέσεις που προβλέπει ο νόμος και η 
σχετική εγκύκλιος του ΥΠ.ΕΣ.Δ.ΔΑ., αποφασίζουμε: 

Εγκρίνουμε την υπ’ αριθμ. 1Δ/2007 απόφαση της Δη¬ 
μοτικής Επιχείρηση Πολιτισμού και Αθλητισμού Ρέντη 
σύμφωνα με το σκεπτικό της παρούσης. 

Με την παραπάνω απόφαση προκαλείται δαπάνη 
ύψους 14.140,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/8595τχ (8) 

Έγκριση Συμβάσεων Μίσθωσης Έργου στο Περιβαλλο¬ 
ντικό Σύνδεσμο Δήμων Αθήνας - Πειραιά ενός (1) 
έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση της περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την υπ’ αριθμ. 07/ΔΤΑ/3393/20 07 εισηγητική μας 
έκθεση. 

4. Το υπ ’αριθμ. οικ. 36073/27.6.2007 έγγραφο του ΥΠΈΣ. 
Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ.1/222/9285/9286/10560/1.6.2007 απόφαση της Επι¬ 
τροπής του άρθρου 2 παρ.1 της υπ’ αριθμ. ΠΥΣ 33/2006 
έγκρισης συμβάσεων μίσθωσης έργου για τους πρωτο¬ 
βάθμιους Ο.Τ.Α. της Περιφέρειάς μας, για ένα (1) έτος. 

5. Την βεβαίωση του Νομικού Συμβούλου, αποφασί¬ 
ζουμε: 

Εγκρίνουμε να προσλάβει ο Περιβαλλοντικός Σύνδε¬ 
σμος Δήμων Αθήνας - Πειραιά με σύμβαση μίσθωσης 
έργου ως εξής: 

• Δύο (2) Βοηθούς Κτηνιάτρων με δαπάνη 36.000,00 € 

•Ένα (1) Γ ραμματέα - Υπάλληλο Γ ραφείου με δαπάνη 

18.000,00 € 

• Δύο (2) Κτηνίατρους με δαπάνη 36.000,00 € 

• Ένα (1) Μηχανικό με δαπάνη 18.000,00 € 

• Δύο (2) Οδηγούς οχημάτων περισυλλογής αδέσπο¬ 
των σκύλων με δαπάνη 36.000,00 € 

• Ένα (1) Περιβαλλοντολόγο με δαπάνη 18.000,00 € 

•Ένα (1) Σύμβουλο προγραμμάτων με δαπάνη 20.000 

€ 

• Δύο (2) Συνοδούς οχημάτων περισυλλογής αδέσπο¬ 
των ζώων με δαπάνη 35.000,00 € 

• Τρεις (3) Φροντιστές κυνοκομείου με δαπάνη 
55.000,00 € 

•Ένα (1) Φύλακα κυνοκομείου - συντηρητή με δαπάνη 
17.000,00 € 

Σύνολο δεκάξι (16) άτομα, για την λειτουργία του 
Διαδημοτικού Κέντρου Περίθαλψης Αδέσποτων Ζώων 
καθώς και για την εκτέλεση προγραμμάτων μέτρησης 
ηχορύπανσης, διαμόρφωσης περιβαλλοντικής πολιτικής, 
αποκατάστασης Χ.Α.Δ.Α. και πολιτικής προστασίας με 
συνολικό ποσό αμοιβής 289.000 €, όπως αναλυτικά ανα¬ 


φέρονται στο σκεπτικό της υπ’ αριθμ. 24/2007 απόφα¬ 
σης της Εκτελεστικής Επιτροπής του Περιβαλλοντικού 
Συνδέσμου Δήμων Αθήνας - Πειραιά. 

Τα ανωτέρω έργα δεν ανάγονται στο κύκλο των συνή¬ 
θων καθηκόντων των υπαλλήλων του οικείου φορέα. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2007 του Περιβαλλοντικού Συνδέσμου Δήμων 
Αθήνας - Πειραιά. 

Σημειώνουμε ότι, σε περίπτωση που οι ανωτέρω ανά¬ 
γκες έχουν καλυφθεί σε προσωπικό είτε με μετάταξη 
είτε με πρόσληψη μόνιμου, πρέπει να ενημερωθεί απευ¬ 
θείας το ΥΠ.ΕΣ.Δ.Δ.Α. (Δ/νση Οργ. και Λειτ. Ο.Τ.Α.) εντός 
πέντε (5) ημερών από τη λήψη της κοινοποίησης της 
προβλεπόμενης από το άρθρο 6 παρ. 6 του ν. 2527/1997 
απόφασης του ΥΠ.ΕΣ.Δ.Δ.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιά, 11 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 28020 (9) 

Έγκριση συμβάσεων μίσθωσης έργου στο Συμβουλευ¬ 
τικό Πολυϊατρείο Δήμου Πεύκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την από 20.3.2007 απαιτούμενη βεβαίωση του Νο¬ 
μικού Συμβούλου του φορέα, σύμφωνα με την οποία 
πρόκειται για γνήσιες συμβάσεις έργου που δεν υπο¬ 
κρύπτουν εξαρτημένη εργασία. 

4. Την υπ’ αριθμ. 13650/2007 εισηγητική μας έκθεση. 

5. Το υπ’ αριθμ. 36078/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/222/ 
9285/9286/10560/1.6.2007 απόφαση της επιτροπής του 
άρθρου 2 παρ.1 της υπ’ αριθμ. ΠΥΣ 33/2006 και την υπ’ 
αριθμ. 31032/2007 απόφαση κατανομής του Υφυπουργού 
ΕΣ.Δ.Δ.Α. με την οποία εγκρίθηκαν συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του αρ.6 του ν. 2527/1997 που 
ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλ¬ 
λήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με 5 άτομα, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 13/2007 
απόφαση του Δ.Σ. του Σ.Π. Δήμου Πεύκης και υπό την 
απαραίτητη προϋπόθεση τήρησης των διατάξεων του 
αρ.6 του ν. 2527/1997 ως εξής: 

1 Κοινωνικό Λειτουργό -1 Κοινωνιολόγο - 2 Ψυχολό¬ 
γους -1 Διοικητικό Υπάλληλο. 

Για την 2η φάση του προγράμματος ΑΠΑΣΧΟΛΗΣΗ 
ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ Μέτρο 2.1 ΠΑΡΟΧΗ 
ΣΥΝΟΔΕΥΤΙΚΩΝ ΥΠΗΡΕΣΙΩΝ. 

Το συνολικό ποσό της αμοιβής κάθε αναδόχου θα 
προσδιορίζεται από την επιχορήγηση του Υπουργείου 

και το έργο του δεν ανάγεται στον κύκλο των συνήθων 
καθηκόντων υπαλλήλων. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-*- 

Αριθμ. 4819 (10) 

Τροποποίηση Οργανισμού Εσωτερικής Υπηρεσίας του 
Δήμου Δρυμαλίας Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β) του άρθρου 12 του ν. 1188/1981 όπως τροποποιήθηκε 
και ισχύει. 

γ) του π.δ. 50/2001 «Καθορισμός των προσόντων διο¬ 
ρισμού σε θέσεις φορέων του δημόσιου τομέα», (Φ.Ε.Κ. 
39/Α/5.3.2001), όπως τροποποιήθηκε με το π.δ. 44/2005 
(Φ.Ε.Κ. 63/Α/9.3.2005). 

2. Τις διατάξεις του ν. 2190/1994 όπως έχουν τροπο¬ 
ποιηθεί και ισχύουν. 

3. Την υπ’ αριθμ. 3506/7.4.1999 απόφασή μας για την 
έγκριση του Οργανισμού Εσωτερικής Υπηρεσίας του 
Δήμου Δρυμαλίας (Φ.Ε.Κ. 5136/Β/3.5.1999) όπως τροπο¬ 
ποιήθηκε με τις υπ’ αριθμ. 13049/16.11.2001 (Φ.Ε.Κ. 1585/ 
30.11.2001) και 10270/1.10.2003 (Φ.Ε.Κ. 1532/Β/ 17.10.2003) 
αποφάσεις μας. 

4. Την υπ’ αριθμ. 22/2007 απόφαση του Δημοτικού 
Συμβουλίου Δρυμαλίας για την τροποποίηση του Ο.Ε.Υ. 
του Δήμου. 

5. Την υπ’ αριθμ. 25/2007 γνωμοδότηση του Υπηρεσι¬ 
ακού Συμβουλίου Προσωπικού Ο.Τ.Α. Ν. Κυκλάδων που 
διατυπώθηκε στο πρακτικό 5/2007, αποφασίζουμε: 

Τροποποιούμε τον Οργανισμό Εσωτερικής Υπηρεσί¬ 
ας του Δήμου Δρυμαλίας σύμφωνα με την υπ’ αριθμ. 
22/2007 απόφαση του Δημοτικού Συμβουλίου ως εξής: 

Α) Τροποποίηση του άρθρου 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου κατα- 
νέμονται στις εξής διοικητικές ενότητες: 

1. Γ ραφείο Ειδικού Συμβούλου ή Ειδικού Συνεργάτη ή 
Επιστημονικού Συνεργάτη. 

2. Αυτοτελές Γ ραφείο Προγραμματισμού - Οργάνωσης 
και Υποστήριξης Αιρετών Οργάνων. 

3. Διεύθυνση Διοικητικών και Οικονομικών Υπηρεσιών. 
Η Διεύθυνση αποτελείται από τα παρακάτω Τμήματα: 

3.1 Τμήμα Διοικητικών Υπηρεσιών 

3.2 Τμήμα Οικονομικών Υπηρεσιών 

3.3 Τμήμα Κέντρο Εξυπηρέτησης Πολιτών (Κ.Ε.Π.) 


Το Τμήμα Κέντρο Εξυπηρέτησης Πολιτών (Κ.Ε.Π.) συ¬ 
γκροτείται από τα παρακάτω Γ ραφεία: 

3.3. α) Γραφείο Προϊσταμένου Τμήματος 
3.3. β) Γ ραφείο Κ.Ε.Π. 

4. Διεύθυνση Τεχνικών Υπηρεσιών και Περιβάλλοντος 
Η Διεύθυνση συγκροτείται από τα παρακάτω Τμήματα 
και Γ ραφεία: 

4.1 Γ ραφείο Διοικητικής Υποστήριξης 

4.2 Τμήμα Τεχνικών έργων και Πολεοδομικών Εφαρ¬ 
μογών 

4.3 Τμήμα Περιβάλλοντος και Η/Μ Εξοπλισμού. 

Β) Τροποποίηση του άρθρου 2 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΟΥ ΣΥΜΒΟΥΛΟΥ Ή 

ΕΙΔΙΚΟΥ ΣΥΝΕΡΓΑΤΗ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 
Ο ειδικός συνεργάτης ασκεί καθήκοντα επιτελικά και 
δεν έχει αποφασιστική αρμοδιότητα οποιοσδήποτε 
μορφής. Παρέχει συμβουλές και διατυπώνει εξειδικευ- 
μένες γνώσεις γραπτά ή προφορικά, για το συγκεκρι¬ 
μένο τομέα δραστηριοτήτων τον οποίο έχει οριστεί να 
εξυπηρετήσει (ν. 1416/1984 άρθρο 67 όπως ισχύει). Το 
συμβουλευτικό του έργο απευθύνεται προς το Δήμαρ¬ 
χο. Συνεργάζεται στο πλαίσιο των αρμοδιοτήτων του 
με το Γ ραφείο Προγραμματισμού για την επεξεργασία 
εισηγήσεων, προτάσεων κ.λπ.. 

Γ) Τα άρθρα 3, 4, 5, 6, 7, 8, 9,10 παραμένουν ως έχουν. 
Δ) Τροποποίηση του άρθρου 11 
ΕΙΔΙΚΕΣ ΘΕΣΕΙΣ 

Μία (1) θέση Ειδικού Συμβούλου ή Ειδικού Συνεργάτη 
ή Επιστημονικού Συνεργάτη (άρθρο 67 του ν. 1416/1984 
όπως ισχύει). 

Ε) Τροποποίηση του άρθρου 12 
ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Συστήνεται μία (1) νέα οργανική θέση στην κατηγορία 
ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος Θέση 

ΠΕΙ Διοικητικών 1 

ΣΤ) Τα άρθρα 13,14,15,16,17 παραμένουν ως έχουν 
ΑΚΡΟΤΕΛΕΥΤΙΟ ΑΡΘΡΟ 

Από την απόφαση αυτή προκαλείται επιπλέον δαπάνη 
σε βάρος του προϋπολογισμού του Δήμου για το τρέχον 
οικονομικό έτος 2007 ποσού 20.000,00 € για κάλυψη των 
αποδοχών του Ειδικού Συμβούλου ή Ειδικού Συνεργάτη 
ή Επιστημονικού Συνεργάτη, η οποία είναι εγγεγραμμέ¬ 
νη στους Κ.Α.00-6031.001, 00-6031.002 και 00-6053.001. Η 
πλήρωση της θέσης ΠΕΙ Διοικητικών δεν προβλέπεται 
εντός του έτους 2007, γεγονός που δεν επιφέρει οικο¬ 
νομική επιβάρυνση στον προϋπολογισμό μας. 

Η μελλοντική επιβάρυνση του προϋπολογισμού υπο¬ 
λογίζεται στο ποσό των 42.000,00 € αναπροσαρμοζό¬ 
μενη με τις τυχόν αυξήσεις μισθών και ασφαλιστικών 
εισφορών. 

Κατά τα λοιπά ισχύει ως έχει ο Ο.Ε.Υ. του Δήμου 
Δρυμαλίας Φ.Ε.Κ. 513/τ.Β73.5.1999 όπως τροποποιήθηκε 
και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

